**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 12.02.2024, ora 08.00 – 13.02.2024, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 13.02.2024, ora 07.00**

**RÂURI**

**Institutul Naţional de Hidrologie și Gospodărire a Apelor (I.N.H.G.A.) a emis în data de 12.02.2024, la ora 13:00, avertizarea hidrologică nr.16, valabilă în intervalul 12.02.2024, ora 14:00 –14.02.2024, ora 16:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE APĂRARE, astfel:**

**-cod galben-posibile depăşiri ale COTELOR DE AtenŢIE:**

**-în intervalul 12.02.2024, ora 14:00 – 14.02.2024, ora 16:00** pe râul Tur – pe sector aval acumularea Călineşti Oaş **(sector îndiguit, judeţul Satu Mare);**

**-în intervalul 12.02.2024, ora 18:00 – 14.02.2024, ora 16:00** pe râurile din bazinele hidrografice: Vişeu – bazin superior şi afluenţi bazin mijlociu şi inferior **(judeţul Maramure**ş)**,** Someşul Mare **(judeţul Bistriţa-Năsăud)**, Mureş – bazin amonte S.H. Glodeni şi afluenţii aferenţi sectorului aval S.H. Glodeni – amonte confluență cu râul Arieş **(judeţele: Harghita, Mureş şi Bistriţa-Năsăud),** Târnava Mică – bazin superior şi afluenţi bazin mijlociu şi inferior **(judeţele Harghita, Mureş şi Alba)**, Târnava Mare – bazin superior şi afluenţi bazin mijlociu şi inferior **(judeţele: Harghita, Mureş, Braşov, Sibiu şi Alba)**, Bega – bazin amonte S.H. Făget şi afluenţii aferenţi sectorului aval S.H. Făget – amonte S.H. Chizatău **(judeţul Timiş)**, Timiş – bazin amonte S.H. Sadova şi afluenţii aferenţi sectorului aval S.H. Sadova – amonte S.H. Lugoj, Pogăniş – bazin amonte Ac. Cadar Duboz, Bârzava – bazin amonte S.H. Gătaia **(judeţele: Caraş Severin şi Timiş)**, Caraş – bazin superior şi afluenţi bazin mijlociu şi inferior, Nera – bazin superior şi afluenţi bazin mijlociu şi inferior **(judeţul Caraş Severin)**, Olt – bazin amonte S.H. Micfalău şi afluenţii aferenţi sectorului aval S.H. Micfalău – amonte confluență cu râul Lotru **(judeţele: Harghita, Covasna, Braşov, Sibiu şi Vâlcea)**, Argeş – bazin superior, Dâmboviţa – bazin superior **(judeţele: Argeş şi Dâmboviţa)**, Ialomiţa – bazin amonte Ac. Pucioasa **(judeţul Dâmboviţa)**, Suceava – bazin superior şi afluenţi bazin mijlociu şi inferior **(judeţul Suceava)**, Moldova – bazin superior şi afluenţi bazin mijlociu şi inferior **(judeţele: Suceava şi Neamţ)**,Bistriţa – bazin superior şi afluenţi bazin mijlociu şi inferior **(judeţele: Suceava, Harghita, Neamţ şi Bacău).**

**-cod PORTOCalIU-posibile depăşiri ale COTELOR DE INUnDAŢIE în intervalul 13.02.2024, ora 06:00 – 14.02.2024, ora 09:00** pe râurile din bazinele hidrografice: Someşul Mare – bazin superior şi afluenţi bazin mijlociu şi inferior **(judeţul Bistriţa Năsăud)**, Târlung – afluent al Râului Negru **(judeţele: Braşov şi Covasna)**, Olt – afluenţii de stânga aferenţi sectorului aval S.H. Podu Olt – amonte S.H. Sebeş Olt **(judeţele: Braşov şi Sibiu)**.

Această avertizarehidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

*-către prefecturile judeţelor:* ***ALBA, ARGEŞ, BACĂU, BISTRIŢA-NĂSĂUD, BRAŞOV, CARAŞ-SEVERIN, COVASNA, DÂMBOVIŢA, HARGHITA, MARAMUREŞ, MUREŞ, NEAMŢ, SATU MARE, SIBIU, SUCEAVA, TIMIŞ şi VÂLCEA*** (17 prefecturi) ***– COD GALBEN;***

*-către prefecturile judeţelor:* ***BISTRIŢA-NĂSĂUD, BRAŞOV, COVASNA şi SIBIU*** (4 prefecturi) ***– COD PORTOCALIU.***

**Debitele au fost în creștere** datorită precipitațiilor căzute în interval, cedării apei din stratul de zăpadă şi propagării, exceptând râurile din bazinele hidrografice: Vedea, Bârlad, Prut şi bazinele inferioare ale râurilor: Jiu, Olt, Argeş, Ialomița şi pe cele din Dobrogea, unde au fost relativ staționare.

Debitele se situează la valori în jurul și peste mediile multianuale lunare pe râurile din bazinele hidrografice: Vișeu, Iza, Tur, Someș, Crișul Repede, Crişul Alb, Mureș, Timiș, Bârzava, Suceava, Moldova, Bistrița, Trotuş, Putna, în bazinele superioare ale Crişului Negru, Jiului, Oltului, bazinul superior și mijlociu al Buzăului, pe cursul Prutului și pe unii afluenți din bazinul mijlociu al Oltului. Pe celelalte râuri debitele se situează la valori cuprinse între 30-80% din normalele lunare, mai mici (sub 30%) pe râurile din bazinele hidrografice: Moravița, Vedea, Râmnicu Sărat, Bârlad, Jijia, pe unii afluenți din bazinele inferioare ale Jiului, Oltului, Argeșului și pe unele râuri din Dobrogea.

Se situează peste **COTELE DE ATENȚIE** râurile la stațiile hidrometrice: Crişul Alb – Vața de Jos (350+1)-jud. HD, Ampoi – Zlatna (300+15)-jud. AB şi Orăştie – Orăştie (200+36)-jud. HD.

Râul Tur se situează peste **COTA DE INUNDAȚIE** la stația hidrometrică Micula (310+20)-jud. SM și peste **COTELE DE ATENȚIE** stațiile hidrometrice Călinești-Oaș (350)-jud. SM și Turulung (360)-jud. SM (sector îndiguit).

În interval au fost emise cinci **atenționări hidrologice** pentru fenomene imediate.

**Debitele vor fi în creștere** datorită precipitațiilor în curs, celor prognozate, cedării apei din stratul de zăpadă şi propagării, exceptând râurile din bazinele hidrografice: Vedea, Bârlad, Prut şi bazinele inferioare ale râurilor: Jiu, Olt, Argeş, Ialomița şi pe cele din Dobrogea, unde vor fi relativ staționare.

Sunt posibile scurgeri importante pe versanți, torenți şi pâraie, viituri rapide pe râurile mici cu posibile efecte de inundații locale şi creşteri de debite şi niveluri, cu posibile depăşiri ale **COTELOR DE APĂRARE** pe unele râuri din zonele de deal și de munte, în special pe cele din nordul, centrul şi sud-vestul țării, ca urmare a efectului combinat al precipitațiilor lichide prognozate, cedării apei din stratul de zăpadă din zonele montane înalte şi propagării.

Ca urmare a propagării, se va mai situa peste **COTELE DE APĂRARE** cursul inferior al râului Tur (sector îndiguit).

**DUNĂRE**

**Debitul la intrarea în ţară** (secţiunea Baziaş) în intervalul 12-13.02.2024 **a fost în creştere, având valoarea de** **6200 m3/s**, peste media multianuală a lunii **februarie (5300 m3/s).**

În aval de Porţile de Fier debitele au fost în creștere pe sectorul Gruia-Turnu Măgurele și în scădere pe sectorul Zimnicea-Tulcea.

**Debitul la intrarea în ţară** (secţiunea Baziaş) **va fi în creştere (6400 m3/s).**

În aval de Porţile de Fier debitele vor fi în creștere pe sectorul Gruia-Zimnicea și în scădere pe sectorul Giurgiu-Tulcea.

***Se situează în faza I de apărare următoarele sectoare de dig:***

-R3, Sfântu Gheorghe, Tudor Vladimirescu (din administrarea ANAR); Nufăru-Victoria (din administrarea consiliilor locale) - jud. Tulcea.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 16 mc/s;

-r. Dâmbovița: ac. Văcărești: 2,5 mc/s;

-CA2: 2,5 mc/s;

-Der. Mircea Vodă: 1.3 mc/s.

**A.B.A. Prut-Bârlad**

**Județul Botoșani:**

Se menține situația de restricții în alimentarea cu apă pentru piscicultură la folosința:

-S.C. Pirania S.R.L. Botoșani - pepiniera piscicolă Havârna, prin reducerea debitelor la sursa r. Bașeu - ac. Cal Alb corespunzător treptei a III-a de restricții.

**Județul Iași:**

-S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin încetarea livrării apei din sursa r. Miletin – ac. Hălceni;

-SC ACVACOM SRL Iași prin reducerea debitelor la sursa r. Gurguiata – ac. Plopi corespunzător treptei III de aplicare a restricțiilor;

-SC MIHPES SRL Iași prin reducerea debitelor la sursa r. Valea Oii – ac. Sârca corespunzător treptei III de aplicare a restricțiilor.

-se aplică Programul de restricții în alimentarea cu apă - treapta a III-a, pentru S.C. APAVITAL S.A. Iași - prin reducerea debitelor de la 33 l/s la 26 l/s la sursa r. Bahlui din ac. Pârcovaci.

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

-treapta III - pentru S.C. AQUAVAS S.A. VASLUI – Sucursala Vaslui din acumularea Solești.

**A.B.A. Crişuri**

Debitul râului Barcău în secțiunea Nușfalău este 1.89 mc/s;

Debitul râului Crișul Alb în secțiunea Crișcior este 22.5 mc/s.

**2.** **Situaţia meteorologică în intervalul 12.02.2024, ora 09.00 –13.02.2024, ora 06.00**

**Administraţia Naţională de Meteorologie (A.N.M.) a emis în data de 12.02.2024, la ora 10:00, atenţionarea meteorologică nr. 15, compusă din două mesaje, astfel:**

**MESAJ 1:**

**COD GALBEN în intervalul 12.02.2024, orele 10:00-18:00, vizând intensificări ale vântului: „**vântul va avea intensificări în Dobrogea, estul Munteniei și sud-estul Moldovei. Vor fi viteze în general de 55...65 km/h, iar în județul Constanța și pe litoral, rafalele vor depăși temporar 70 km/h. Notă: pe litoral vântul va continua să prezinte intensificări în prima parte a nopții de luni spre marți, cu viteze de 50...55 km/h.”

**MESAJ 2:**

-**informare meteorologică în intervalul 12.02.2024, ora 14:00-14.02.2024, ora 10:00,**

**vizând precipitații însemnate cantitativ și intensificări ale vântului: „**în intervalul menționat, temporar se vor semnala precipitații în aproape toată țara și se vor acumula cantități de apă în general de 15...25 l/mp. Vor fi ploi, ce vor avea și caracter de aversă, însoțite și de descărcări electrice îndeosebi în sud-estul teritoriului. La munte, iar în noaptea de marți spre miercuri, trecător și în zonele mai joase de relief din Transilvania și Moldova se vor semnala precipitații mixte. Marți, vântul se va intensifica în zona montană înaltă, în special în Carpații Meridionali și în Carpații de Curbură, unde vor fi rafale de 60...80 km/h, iar temporar și în regiunile estice și local în cele vestice și sud-vestice, în general cu viteze de 45...55 km/h.”

**COD GALBEN în intervalul 12.02.2024, orele 10:00-18:00, vizând precipitații însemnate cantitativ, ninsori la altitudini de peste 1500 m: „**în intervalul menționat, în cea mai mare parte a Transilvaniei și în nord-vestul Moldovei, precum și în zonele montane aferente va ploua și se vor acumula cantități de apă de 25...30 l/mp, iar izolat de 50 l/mp. La altitudini mai mari de 1500 m, îndeosebi pe parcursul zilei de marți (13 februarie) în Carpații Orientali și în Carpații Meridionali vor predomina ninsorile și se va depune strat de zăpadă, local consistent.”

Această atenţionare meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:*

*-către prefecturile judeţelor:* ***BRĂILA, CĂLĂRAŞI, CONSTANŢA, GALAŢI, IALOMIŢA şi TULCEA*** (6 prefecturi) *–* ***COD GALBEN*** (mesaj 1);

*-către toate prefecturile* (42 de prefecturi) -***informare meteorologică*** (mesaj 2);

*-către prefecturile judeţelor:* ***ALBA, ARGEŞ, BACĂU, BISTRIŢA-NĂSĂUD, BRAŞOV, BUZĂU, CARAŞ-SEVERIN, CLUJ, COVASNA, DÂMBOVIŢA, GORJ, HARGHITA, HUNEDOARA, MEHEDINŢI, MUREŞ, NEAMŢ, PRAHOVA, SIBIU, SUCEAVA, VÂLCEA şi VRANCEA* (**21 de prefecturi) - ***COD GALBEN*** (mesaj 2).

**În ţară** valorile termice diurne au fost în scădere în majoritatea zonelor, dar s-au menținut cu mult peste mediile multianuale (abateri în general de 8...13 grade). Cerul a prezentat înnorări, mai persistente în vestul și nord-vestul teritoriului, iar aria ploilor s-a extins treptat dinspre sud-vest și a cuprins cea mai mare parte a țării. La munte, mai ales la altitudini de peste 1500 m, au fost precipitații și sub formă de lapoviță și ninsoare, iar în Carpații Meridionali s-a depus strat nou de zăpadă, local consistent. Ploile au avut și caracter de aversă, iar în nord-est au fost însoțite de descărcări electrice. Cantitățile de precipitații au depășit local 10...20 l/mp și pe alocuri 25...30 l/mp în zona montană, Transilvania, nordul Olteniei și nord-vestul Munteniei și al Moldovei. Vântul a suflat slab și moderat, cu intensificări pe parcursul zilei și seara în zona înaltă a Carpaților Meridionali și de Curbură, unde vitezele au atins 70...80 km/h, precum și în Dobrogea, estul Munteniei și sudul Moldovei, cu rafale în general de 55...65 km/h (trecător până la 70...80 km/h pe alocuri în județele Constanța și Tulcea), dar la intensități mai mici și în sudul Transilvaniei, până la 45...50 km/h. Este strat de zăpadă în cea mai mare parte a zonei montane, unde măsura la ora 20, pe platformele stațiilor meteorologice*,* până la 131 cm în Munții Călimani. Temperaturile maxime s-au încadrat între 9 grade la Țebea, Câmpeni și Voineasa și 19 grade la Iași, Târgu Ocna, Brăila, Grivița, Slobozia și Călărași, iar la ora 6 se înregistrau temperaturi ale aerului cuprinse între 2 grade la Câmpulung și 10 grade la Drobeta-Turnu Severin. Dimineața și noaptea izolat a fost ceață în regiunile vestice și sudice.

**Observaţie**: în intervalul de diagnozăau fost în vigoare 5 atenționări cod galben pentru fenomene meteorologice periculoase imediate, câte 1 emisă de către SRPV Constanța, SRPV Timișoara, SRPV Sibiu, SRPV Craiova și CNPM pentru Muntenia.

**La Bucureşti** valorile termice diurne au scăzut ușor față de ziua precedentă, însă s-au situat în continuare cu mult peste normele climatologice specifice acestei date (abateri de 12...13 grade), astfel că temperatura maximă a fost de 17 grade la toate stațiile meteorologice. Cerul a prezentat înnorări temporare și după-amiază au fost averse slabe. Vântul a suflat

slab și moderat. La ora 6 se înregistrau 5 grade în Băneasa, 6 grade la Filaret și 7 grade la Afumați.

**3. Prognoza meteorologică în intervalul 13.02.2024, ora 09.00–14.02.2024, ora 9.00**

**În ţară** vremea se va răci față de zilele precedente, mai accentuat în vestul, centrul și nordul teritoriului, însă valorile termice se vor situa în continuare peste mediile multianuale specifice acestei date. Cerul va avea înnorări. Va ploua în cea mai mare parte a Transilvaniei și în nord-vestul Moldovei, precum și în zonele montane aferente, unde se vor acumula cantități de apă de 15...25 l/mp, iar izolat de 30...35 l/mp. Noaptea, trecător în zonele mai joase din Transilvania și Moldova se vor semnala precipitații mixte. La altitudini mai mari de 1500 m, în Carpații Orientali și în Carpații Meridionali, îndeosebi pe parcursul zilei vor predomina ninsorile și se va depune strat de zăpadă, local consistent. Ploi, în general de 5...10 l/mp, se vor semnala pe arii relativ extinse și în restul regiunilor, iar în Carpații Occidentali, în zona înaltă treptat vor fi precipitații mai ales sub formă de ninsoare. Vântul va sufla slab și moderat, dar se va intensifica în zona montană înaltă, în special în Carpații Meridionali și în Carpații de Curbură, unde vor fi rafale de 60...80 km/h, iar temporar și în regiunile estice și local în cele vestice și sud-vestice, în general cu viteze de 45...55 km/h. Temperaturile maxime se vor încadra între 4 și 15 grade, iar minimele între -2 și 7 grade. Izolat vor fi condiții de ceață.

**La Bucureşti** valorile de temperatură vor continua să scadă ușor, dar se vor situa în continuare peste normele specifice perioadei. Cerul va avea înnorări, trecător va ploua mai ales după-amiaza și noaptea, iar vântul va sufla slab și moderat. Temperatura maximă se va situa în jurul a 13 grade, iar cea minimă va fi de 5...6 grade.

**4. Buletin nivometeorologic pentru perioada 12.02.2024, ora 20-14.02.2024, ora 20:**

**Evoluția vremii în intervalul 10-12.02.2024**

Vremea a fost caldă pentru această perioadă. Cerul a fost variabil, temporar noros. Pe arii restrânse în zilele precedente și local luni s-au semnalat precipitații mixte, în general slabe, ploi la altitudini joase și trecător ninsori la peste 1800 m. Local s-a semnalat ceață, asociată pe arii restrânse cu depuneri de chiciură pe creste. Vântul a prezentat intensificări de 40-50 km/h în majoritatea masivelor, cu 80-100 km/h în zonele înalte din Carpații Orientali și

Meridionali, viscolind trecător zăpada, iar pe crestele din vestul Carpaților Meridionali trecător cu 110-120 km/h. Stratul de zăpadă a crescut ușor doar pe creste și s-a topit în rest, mai ales la altitudini joase în Carpații Meridionali.

**În data de 12.02.2024, la ora 14:00,** stratul de zăpadă de pe platformele stațiilor meteorologice măsura:

**Carpaţii Meridionali:** 116 cm la Bâlea Lac, 120 cm la Vf. Țarcu, 70 cm la Vf. Omu, 42 cm la Cuntu, 29 cm la Parâng, 14 cm la Păltiniș, 12 cm la Predeal, petice la la Sinaia și Fundata;

**Carpaţii Orientali:** 131 cm la Vf. Călimani, 53 cm la Vf. Lăcăuți, 48 cm la Vf. Iezer, 44 cm la Bucin, 39 cm la Ceahlău-Toaca, petice la Penteleu;

**Carpaţii Occidentali:** 35 cm la Stâna de Vale, petice la Semenic, 9 cm la Vf. Vlădeasa.

**Prognoza vremii în intervalul 12.02.2024, ora 20:00-14.02.2024, ora 20:00:**

Vremea se va răci și va fi în general închisă. Cerul va fi mai mult noros. Pe arii extinse se vor semnala precipitații mixte însemnate cantitativ, ploi și lapoviță la altitudini joase în cursul nopții de 12/13 februarie și sub 1500 m în cursul zilei de 13 februarie, mai ales ninsori la peste 1500 m în cursul nopții de 12/13 februarie și în cursul zilei de 13 februarie, iar în seara și noaptea de 13/14 februarie ninsorile se vor extinde și înspre altitudini mai joase. Cantitățile de apă vor depăși local 15-20 l/mp în majoritatea masivelor și pe arii restrânse 40-50 l/mp în Carpații Meridionali și Orientali. Vântul va avea intensificări trecătoare pe creste în noaptea de 12/13 februarie și se va intensifica în ziua de 13 februarie, cu rafale care vor atinge temporar 70-80 km/h în zonele înalte din Carpații Meridionali și în cei Orientali, viscolind ninsoarea și reducând vizibilitatea. Local se va semnala ceață, asociată și cu depuneri de chiciură. Stratul de zăpadă va înregistra creșteri consistente, local de peste 25-35 cm, mai accentuat la altitudini de peste 1600 metri.

**Temperaturi prognozate în intervalul 12.02.2024, ora 20:00-14.02.2024, ora 20:00:**

**Peste 1800 m: temperaturi minime**: în coborâre de la -7…-3 grade spre -10..-5 grade; **temperaturi maxime**: în coborâre de la -4….0 grade spre -7...-2 grade.

**Sub 1800 m: temperaturi minime**: în coborâre de la -3… 0 grade spre -7…-3 grade;

**temperaturi maxime**: în coborâre de la 0....4 grade spre -4…2 grade;

**Vânt la peste 2000 m:** din sector nord-vestic cu viteze de 70-80 km/h, începând din cursul zilei de 13 februarie;

**Izoterma de 0 grade**: coboară de la 2000 - 2600 m spre 1200-1500 m în după-amiaza zilei de 13 februarie și spre 800-1200 m în după-amiaza zilei de 14 februarie, cu valorile cele mai coborâte în nordul în Carpaților Orientali.

**Evoluția stratului de zăpadă și a riscului de avalanșă în zona montană înaltă**

**Munții Făgăraș RISC ÎNSEMNAT (3)**

**La peste 1800 m**: vremea se va răci și pe arii extinse se vor semnala ninsori însemnate cantitativ, care vor depune local peste 30-35 cm de zăpadă proaspătă, izolat stratul nou-depus putând fi chiar mai consistent. Stratul actual, ușor umezit în urma vremii calde din ultimele zile, va îngheța și se va stabiliza ușor pe fondul scăderii temperaturilor la valori exclusiv negative. În zona crestelor se mențin plăcile de vânt mai vechi, cu rezistenţă scăzută, îndeosebi pe versanții estici și sudici, iar altele noi se vor forma, mai consistente. În profunzime rezistenţa stratului este crescută. În zonele adăpostite sunt prezente depozite şi troiene de zăpadă însemnate. În special la supraîncărcări, pe pantele mai înclinate, stratul de zăpadă proaspătă de la suprafață poate fi dislocat, iar plăcile de vânt se pot rupe, ducând la declanșarea de avalanșe de dimensiuni medii și mari. Riscul va fi **însemnat (3).**

**Sub 1800 m** vremea se va răci și la altitudini joase și sunt așteptate ninsori însemnate, în special la peste 1500 m. Pe anumite pante și văi stratul nou-depus va fi consistent, iar mai ales în condiții de supraîncărcări, pe anumite pante mai înclinate, vor fi condiții pentru declanșarea unor curgeri sau avalanșe de dimensiuni mici și medii, riscul fiind **însemnat (3)**.

**Munții Bucegi RISC ÎNSEMNAT (3)**

**La peste 1800 m**: Răcirea vremii va fi însoțită de ninsori importante, ce vor depăși pe alocuri 20-30 cm și izolat chiar mai mult, ninsori care se vor depune peste zăpada veche și umezită și care sub acțiunea temperaturilor negative va înregistra o ușoară consolidare. La altitudini de 1800-2200 m zăpada nouă se va depune pe multe pante, de diverse expoziții, peste cruste de gheață, cu care nu va avea coeziune. Se regăsesc în continuare plăcile de vânt din apropierea crestelor, mai ales pe versanții estici și sudici, iar altele noi se vor forma în cursul zilei de 13 februarie, cu rezistență redusă și care se pot rupe cu ușurință la

supraîncărcări. În zonele adăpostite se întâlnesc depozite mai vechi, altele noi urmând a se forma. În profunzime stratul mai vechi este în general înghețat şi compact. În aceste condiții, stratul de zăpadă proaspătă care se va depune și cel de rezistență redusă din zona crestelor pot aluneca peste cele mai dure din partea inferioară, mai ales la supraîncărcări, favorizând declanșarea unor avalanșe de dimensiuni medii și chiar mari. Riscul este **însemnat (3)**.

**Sub 1800 m**: Stratul vechi, umezit, va înregistra o consolidare pe măsura scăderii temperaturii la valori negative, dar la altitudini apropiate de 1500 m se va mai menține parțial umezit. Sunt așteptate ninsori importante și la altitudini de 1500-1800 m. La supraîncărcări, pe pantele suficient de înclinate, mai ales de la altitudini de 1500-1800 m, vor fi condiții pentru declanșarea unor curgeri și avalanșe de dimensiuni mici și medii, riscul fiind **însemnat (3)**.

**Munții Parâng-Șureanu RISC ÎNSEMNAT (3)**

**Peste 1800 m**: Zăpada prezintă în continuare rezistență scăzută în partea superioară a stratului, în special în primii 20 de centimetri, iar spre creste întâlnim cornișe și plăci de vânt. Se vor depune suplimentar peste 20-30 cm de zăpadă proaspătă în următoarele 48 de ore, pe alocuri stratul putând fi chiar mai consistent. În profunzime stratul este înghețat și stabilizat. Pe pantele suficient de înclinate se pot declanșa avalanșe de dimensiuni medii și izolat mari prin alunecarea zăpezii proaspete ce se va depune sau a straturilor mai puțin

stabilizate de la suprafață, inclusiv prin ruperea plăcilor de vânt din zona crestelor, riscul fiind prezent în special la supraîncărcări. Riscul declanșării avalanșelor va fi **însemnat (3)**.

**La altitudini mai mici de 1800 m**, zăpada este puternic umezită și de grosimi importante pe anumite văi. Răcirea vremii va aduce ninsori importante și la altitudini de 1500-1800 m. În văile și zonele adăpostite zăpada este acumulată în depozite mari. Mai ales la supraîncărcări, dar izolat și în mod spontan, se pot produce curgeri și declanșa avalanșe de dimensiuni medii, riscul fiind **însemnat (3)**.

**Munții Țarcu-Godeanu RISC ÎNSEMNAT (3)**

**La peste 1800 m:** Stratul de zăpadă prezintă în continuare rezistență scăzută în primii 30 cm, iar local se vor depune 15-20 cm de zăpadă proaspătă în următoarele 48 de ore. În zonele adăpostite întâlnim depozite mari și troiene de peste 1-2 metri. În zona crestelor sunt cornișe, iar spre creste sunt formate plăci de vânt, care se pot rupe la supraîncărcări. Chiar dacă scăderea temperaturii va aduce o ușoară stabilizare a stratului mai vechi, parțial umezit, mai ales la supraîncărcări, vor fi condiții favorabile pentru declanșarea unor avalanșe de dimensiuni medii și chiar mari. Riscul declanșării avalanșelor va fi **însemnat (3)**.

**La altitudini mai mici de 1800 m,** zăpada are încă dimensiuni importante și este umezită, iar ninsori moderate sunt așteptate la altitudini de peste 1500 m. În văile și zonele adăpostite, în special între 1600-1800 m, zăpada este acumulată în depozite mai mari. Mai ales la supraîncărcări, se pot declanșa curgeri și avalanșe de dimensiuni mici sau medii - riscul fiind **însemnat (3)**.

**Munții Rodnei RISC ÎNSEMNAT (3)**

**La peste 1800 m**, ninsorile din următorul interval vor depune local peste 20-25 cm de zăpadă proaspătă peste zăpada mai veche, dar cu rezistență încă scăzută și care în mare parte a fost suflată de vânt pe văi, către altitudini mai joase. La suprafața zăpezii se vor întâlni astfel zone cu rezistență scăzută în primii 25-35 cm. În zonele adăpostite sunt troiene şi acumulări mai însemnate, în zona crestelor cornișe și plăci de vânt, iar alte plăci de vânt se vor forma în cursul zilei de 13 februarie, plăci ce se pot rupe cu ușurință. În profunzime stratul este înghețat și compact, cu multiple cruste de gheață. Pe pantele suficient de înclinate straturile de la suprafaţă cu zăpadă proaspătă și cu rezistență redusă vor putea aluneca peste cele mai dure din profunzime, ducând la declanșarea unor avalanșe de dimensiuni medii și izolat mari, riscul fiind prezent mai ales la supraîncărcări. Riscul declanșării avalanșelor se va menține **însemnat (3)**.

**La altitudini mai mici de 1800 m** zăpada este consistentă și umedă, iar scăderea temperaturii va produce o ușoară consolidare în stratul vechi. Ninsorile care vor urma vor depune însă local un strat consistent și la altitudini mai joase, astfel că suplimentar va apărea un risc de declanșare de avalanșe de zăpadă proaspătă între 1500-1800 m. Mai ales la supraîncărcări, dar izolat și spontan, pe pantele mai înclinate, vor fi condiţii favorabile pentru declanșarea unor curgeri sau avalanșe de dimensiuni medii și izolat chiar mari pe pantele cu depozite însemnate. Riscul se va menține **însemnat (3)**.

**Munții Călimani-Bistriței RISC ÎNSEMNAT (3)**

**La peste 1800 m**, sunt așteptate ninsori importante cantitativ, care vor depune local peste 25-35 cm de zăpadă proaspătă peste stratul prezent acum la suprafața zăpezii cu rezistență încă redusă în primii 10-15 cm. În zonele adăpostite sunt troiene şi acumulări mai însemnate, iar în zona crestelor plăci de vânt. În profunzime stratul este înghețat și compact, cu multiple cruste de gheață. Pe pantele suficient de înclinate, zăpada proaspătă care se va depune și straturile de la suprafaţă cu rezistență redusă vor putea aluneca peste cele mai dure din profunzime, ducând la declanșarea unor avalanșe de dimensiuni medii și izolat mari, riscul fiind prezent mai ales la supraîncărcări și pe versanții nordici. Riscul declanșării avalanșelor va fi **însemnat (3)**.

L**a altitudini mai mici de 1800 m** zăpada umedă și veche se va consolida ușor pe fondul scăderii temperaturilor, dar ninsori însemnate cantitativ se vor înregistra și la altitudini de 1500-1800 m. Mai ales la supraîncărcări, pe pantele mai înclinate, vor fi condiţii pentru declanșarea unor avalanșe de dimensiuni mici și medii, în special la altitudini de 1600-1800 m, riscul fiind **însemnat (3)**.

**Masivul Ceahlău RISC MODERAT (2)**

Sunt așteptate ninsori moderate, care pot depune local peste 15-20 cm de zăpadă proaspătă, mai ales pe versanții vestici. La peste 1600 m, stratul de zăpadă mai prezintă pe alocuri rezistență scăzută în primii 10 cm, dar scăderea temperaturilor va aduce o ușoară stabilizare a stratului mai vechi și umezit. În profunzime stratul este compact și stabil. Mai ales la supraîncărcări, vor fi condiții de avalanșe mici și chiar medii, în special pe pantele și pe văile pe care se vor crea acumulări mai mari de zăpadă. Riscul este **moderat (2)**.

**Masivul Vlădeasa RISC MODERAT (2)**

Stratul de zăpadă, umezit mai accentuat sub 1600 metri, este mai consistent pe anumite văi, îndeosebi din versanții vestici. Temperaturile în scădere vor consolida ușor stratul vechi, dar stratul poate înregistra local creșteri de 10-20 cm din zăpada proaspătă care se va depune. Atât spontan, cât și la supraîncărcări, se pot declanșa curgeri și avalanșe de dimensiuni mici și izolat medii, riscul fiind **moderat (2)**.

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNȚII FĂGĂRAȘ** | **RISC ÎNSEMNAT (3)** | **RISC ÎNSEMNAT (3)** |
| **MUNȚII BUCEGI** | **RISC ÎNSEMNAT (3)** | **RISC ÎNSEMNAT (3)** |
| **MUNȚII PARÂNG- ȘUREANU** | **RISC ÎNSEMNAT (3)** | **RISC ÎNSEMNAT (3)** |
| **MUNȚII ȚARCU-GODEANU** | **RISC ÎNSEMNAT (3)** | **RISC ÎNSEMNAT (3)** |
| **MUNȚII RODNEI** | **RISC ÎNSEMNAT (3)** | **RISC ÎNSEMNAT (3)** |
| **MUNȚII CĂLIMANI-BISTRIȚEI** | **RISC ÎNSEMNAT (3)** | **RISC ÎNSEMNAT (3)** |
| **MUNȚII CEAHLĂU** | **RISC MODERAT (2)** | **RISC MODERAT (2)** |
| **MUNȚII VLĂDEASA – MUNTELE MARE** | **RISC MODERAT (2)** | **RISC MODERAT (2)** |

**RISC FOARTE MARE** ■ - instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE** ■ -stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncărcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT** ■- pe numeroase pante suficient de înclinate stratul de zăpadă este mediu sau puţin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT** AA – declanşările de avalanşe sunt posibile mai ales la supraîncărcări mari şi pe unele pante suficient de înclinate ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS** ... - stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

***II. CALITATEA APELOR***

Nu au au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în intervalul 09-11.02.2024 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). **Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită:**

**-în data de 09.02.2024 la staţiile: B-16** (municipiul București)**, CJ-2** (municipiul Cluj-Napoca), **CJ-5** (municipiul Dej);

**-în data de 10.02.2024 la staţiile: B-5, B-6, B-12, B-13, B-15, B-16, B-17, B-20, B-23** (municipiul București)**, B-11** (orașul Bragadiru, jud. Ilfov)**, B-25** (comuna Vidra, jud. Ilfov)**, B-26, B-27** (orașul Voluntari, jud. Ilfov)**, B-28** (comuna Glina, jud. Ilfov)**, IS-1 mobil** (municipiul Iași)**, CJ-2** (municipiul Cluj-Napoca), **CJ-5** (municipiul Dej);

**-în data de 11.02.2024 la staţia IS-1 mobil** (municipiul Iași).

1. **În domeniul solului şi vegetaţiei**

**Garda Forestieră Timișoara** informează că în data de 11.02.2024, la ora 15:30, s-a produs un incendiu în zona localității Dognecea, pe raza Ocolului Silvic Bocșa Română, jud. Caraș-Severin. Acesta a afectat o suprafaţă de 7 ha de litieră și a fost stins în aceeași zi, la ora 19:00, de către personalul silvic și cetăţeni.

**Garda Forestieră Timișoara** informează că în data de 11.02.2024, la ora 22:00, s-a produs un incendiu în zona localității Sichevița, pe raza Ocolului Silvic Moldova Nouă, jud. Caraș-Severin. Acesta a afectat o suprafaţă de 0,5 ha de litieră și a fost stins în aceeași zi, la ora 23:45, de către personalul silvic și cetăţeni.

**Garda Forestieră Timișoara** informează că în data de 11.02.2024, la ora 21:00, s-a produs un incendiu în zona localității Măcești, pe raza Ocolului Silvic Moldova Nouă, jud. Caraș-Severin. Acesta a afectat o suprafaţă de 1 ha de litieră și a fost stins în aceeași zi, la ora 23:45, de către personalul silvic, pompierii militari și cetăţeni.

**A.R.B.D.D. Tulcea** informează că în data de 12.02.2024, la ora 14:30, a fost semnalat un incendiu de vegetaţie palustră în desfășurare în zona cuprinsă între Canal Împuţita, Canal Busurca și braţul Sulina, pe raza Districtului Ecologic Sulina. Se va reveni cu informaţii.

**A.R.B.D.D. Tulcea** revine cu informaţii despre incendiul izbucnit în data de 11.02.2024, la ora 15:50, în zona Prospect, pe raza Districtului Ecologic Sulina. Acesta a afectat o suprafaţă de 20 ha de vegetaţie palustră și s-a stins de la sine în data de 12.02.2024, la ora 08:00. Nu au fost semnalate mortalităţi în rândul speciilor de păsări și mamifere protejate, nu s-au înregistrat pagube materiale.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA COMUNICARE**